Downloaded from YTS.MX
Official YIFY movies site: YTS.MX
IRSKA
Nešto želim pitati.
Kako se piše priča o nečijem životu?
Zato što se rijetko govori o istinama.
Obično o neistinama.
Zato, ako ikad poželite pitati o nečem takvom, znajte.
Sve se to temelji na istini, znate?
Inače ne znaš odakle bi počeo.
Ako ne počneš od istine.
Ako želiš istinu
u vezi s Marilyn, lavu stavljaš glavu u ralje.
Ja sam se u to uključio kad mi se iznenada javio
urednik britanskih novina.
Rekao je da Tužilaštvo Los Angelesa
ponovno istražuje njezinu smrt.
Nakon 20 godina trebamo to rasvijetliti.
Monroe se predozirala tabletama za spavanje.
I danas kruže nagađanja o njezinoj smrti.
Je li popila previše tableta? Ubila se?
Utvrđeno je da je ubijena.
Ima i ludih teorija urote.
CIA je ubila Monroe.
Priča je misteriozna.
Seks i politika.
Braća Kennedy.
Kubanska revolucija.
Neodgovorenih je pitanja bilo mnogo.
I ja sam trebao naći odgovore.
Pokušavam shvatiti kakva je bila.
Bila je uplašena.
Razgovarao sam s tisuću ljudi.
Okružuje je mit.
Imao sam 650 snimljenih razgovora.
Nadam se da nisam opsjednut.
Valjda vas ne prisluškuju.
I ja se nadam, da.
Snimke koje sam snimio pišući knjigu
javnost nikad nije bila čula.
Nitko nikad nije znao sve.
Doznao sam informacije koje su potpuno promijenile
ono što smo mislili da znamo o njezinoj misterioznoj smrti.
Sve upućuje na to da su prikrili okolnosti njezine smrti.
NETFLIXOV DOKUMENTARNI FILM
NA SVIM SU AUDIOSNIMKAMA
GLASOVI PRIJATELJA I KOLEGA MARILYN MONROE
SINKRONIZIRAJU IH GLUMCI
1982.
Istraživački sam novinar, radio sam diljem svijeta.
Prvobitno sam kanio dva-tri tjedna raditi na slučaju.
A sve se protegnulo na više od tri godine.
Odrastao sam uz Marilyn Monroe.
Ali moje je znanje o njezinu životu bilo veoma površno.
Marilyn Monroe, zlatna djevojka Hollywooda.
Blještava slava Marilyn Monroe
oduševljava kritičare i privlači rojeve obožavatelja.
Znao sam da su u Americi
i izvan Amerike svi fascinirani njome.
Marilyn Monroe seksualni je simbol ere.
Marilyn Monroe vrhunski je primjer glumice.
Pred kamerama je stvarala čaroliju.
Bila je i sjajna glumica.
Globalno lice šou-biznisa.
Kraljica filma.
Milijuni su je obožavali.
Marilyn je postala najslavnija žena na svijetu.
I još je.
Tijelo koje naprosto zrači. Prava zvijezda.
Bacio sam se na posao.
Tražio sam ljude, kucao na vrata.
Kopao sam i kopao u Hollywoodu, carstvu tračeva.
Zalijepljen za telefon.
Tražio sam ljude koji su nešto znali o večeri kad je umrla.
Tony, više sam puta rekao da mogu sastaviti
scenarij koji će izbezumiti svakoga tko ga pročita.
Ali skupo bi ga platile vladine agencije,
moji prijatelji i znanci.
Ne želim to učiniti.
Bilo je teško.
Ali nikad ne razgovaram s novinarima.
Ali ništa ne mogu reći. A sve sam znao.
Nailazio sam na zidove.
-Gubite vrijeme. -Zašto?
Biste li…
Ne želim ja reći istinu.
-Ali ne poznajem vas. -U redu.
Zaboravite.
Ništa nisam postizao.
Zato sam
učinio ono što moraš učiniti ako dođeš do kraja puta.
Vratio sam se na početak.
1946.
Hollywood.
Blještav grad svjetala i ljepotica.
Hollywood.
Glorificirano, svjetlucavo, fascinantno i predivno mitsko kraljevstvo.
Hollywood, svjetsko središte glamura.
Sjećam se filmova subotom popodne u djetinjstvu.
Da vidimo što možemo naći na Boulevardu!
Nisam izlazila iz kina. Morali bi doći po mene.
Garbo!
Nije važno je li film bio dobar.
Igralište Hollywooda!
Gledala sam sve što je bilo na ekranu.
U kompleksu je…
Više zvijezda nego na Mliječnom putu!
Ne vjerujete? Dođite za nama.
Najviše sam voljela Jean Harlow.
Imala je bijelu kosu.
Jedinstvena Marlene Dietrich!
Stiže nasmijani Cary Grant.
Kao obično, sve srdačno pozdravlja.
I Clark Gable.
Kad je došao Clark…
Gomila još doziva ljubimca!
Iako sam bila dijete i nisam ništa znala o glumi,
htjela sam…
1946.
Htjela sam doznati.
Molio bih Ala Rosena.
Ja sam.
G. Rosen.
Da.
KASETA #71A
HOLIVUDSKI AGENT
-Marilyn Monroe. Dobro sam je poznavao. -Jeste?
Govorim o njezinu početku. Kad je bila klinka.
Tada ste bili…
Agencija Ala Rosena bila je jedna od najboljih u tome poslu.
Imali smo Caryja Granta, Fredrica Marcha.
Jacka Oakieja, Judy Garland.
Ali u povijesti toga posla…
Postoji nešto za što sigurno ne znate.
U zlatnim godinama toga posla…
Svaki je direktor audicija i studio imao crnu knjižicu. Znate što mislim.
Za svaku djevojku koja je počinjala,
kao Marilyn Monroe, koja je bila na početku,
svi direktori audicija
u crnu su knjižicu zapisivali je li za seks.
Da.
Otad se sve promijenilo. Danas je važan novac.
Aha.
Tada je bio važan seks. Zapamtite to.
Poziv svim djevojkama!
Sve ove nove nade sada imaju priliku.
Pažljivo biraju odgovarajuće djevojke.
Kakva oku ugodna skupina!
Nije li divna?
Baš je slatka.
Vrat, 32 cm.
Prsa, 87,5 cm.
Ponos. Pustolovine. Ambicija.
Dolaze sa svih krajeva svijeta i čekaju čarobni poziv.
Halo?
Što trebate?
KASETA #50A
PRIJATELJICA I VLASNICA RESTORANA ROMANOFF'S
Monroe ste poznavali na početku karijere.
Moj ju je muž prvi upoznao, početkom '40-ih.
Već tada?
Da.
Bila je dobrodušna, topla. Vrlo simpatična.
Bila je veoma prisutna na restoranskoj i klupskoj sceni.
U Romanoff'su.
Da, vrlo zabavno.
Vrlo egzotično.
Dolazili su veoma različiti ljudi.
To je bila svojevrsna meka za agente.
Dolazile su sve važne osobe iz svijeta filma.
-Sve lijepe djevojke. -Aha.
I Marilyn, naravno.
Hollywood je tako mlad
da su mnogi rani pioniri još aktivni.
Kao Joseph Schenck, predsjednik uprave 20th Century Foxa.
G. Schenck donio je eru epskih, dramatičnih filmskih priča.
Znate za Schencka i nju?
To je istina?
Naravno! Schenck je bio čovjek. Znate što mislim.
Bilo je mnogo takvih. Nije bila samo s njim.
Okupljali su se kod Schencka.
Uvijek je bila kod njega.
Počela je napredovati.
Do čega smo došli?
Do 1948.
Film Dame iz zbora.
Muškarci dominiraju, iskorištavaju žene u filmu.
Ali ubrzo je postalo jasno da nije lako manipulirati njome.
Htjela je da je shvate ozbiljno.
Htjela je biti glumica.
Iskorištavala je sustav.
Johnny Hyde bio je jedan od najutjecajnijih agenata u zemlji.
Johnny Hyde ju je volio.
Zbog nje je ostavio ženu.
Imao je 53 g., 30 više od nje, i bio je veoma imućan.
Hyde je bio u vezi s najvećim moćnicima Hollywooda.
I bio je teško bolestan, pred njim je bila godina i pol života.
Hyde je sve to vrijeme posvetio Marilyn.
Bio je njezin sponzor.
Navečer ju je vodio najvažnijim ljudima u gradu.
Danju je hvalio njezin talent.
Uz Hydea je mogla postati zvijezda.
Johnny Hyde, drag čovjek, divan čovjek…
-Znate za njega? -Znam.
-Bio je zaljubljen u nju. -Da.
KASETA #84
FILMSKI REDATELJ
DŽUNGLA NA ASFALTU (1950.) NEPRILAGOĐENI (1961.)
Johnny Hyde mi ju je spomenuo, onda ju je doveo u Metro.
Bila je veoma mlada.
Veoma zgodna.
Prilično plaha. Stidljiva.
Razgovarali smo, dali smo joj scenarij.
Otišla je i vratila se za dan-dva.
Pročitala je svoj tekst.
Odlično ga je pročitala.
Nije bilo sumnje.
Bila je idealna.
Za Džunglu na asfaltu?
Tako je.
I to je bilo to.
Jedanput u deset godina na ekranu vidimo tako dojmljive likove.
Marilyn Monroe je Angela, zelenooka plavuša koja lagodno živi.
Marilyn je posezala u vlastito iskustvo.
Za sve.
Posegnula bi u sebe i iz sebe nešto izvukla.
Nešto jedinstveno i iznimno.
U sebi je nalazila spoznaje o ženskom rodu.
Nije znala tehniku.
Imala je samo istinu.
NAJUZBUDLJIVIJA LIČNOST AMERIKE
Vidjeli smo samo Marilyn, ali ta je Marilyn bila iznimna.
GLUMICA O KOJOJ 1952. NAJVIŠE BRUJE
NAGLO DO SLAVE!
Nagrada novoj zvijezdi.
Mlada ličnost godine, gđica Marilyn Monroe!
Hvala, g. Nichols.
Marilyn Monroe munjevito seže u visine!
NIAGARA I MARILYN MONROE
DVA NAJUZBUDLJIVIJA PRIZORA NA SVIJETU
Filmski gledatelji Amerike proglasili su vas
najpopularnijom glumicom godine. Čestitam!
Hvala, g. Sammis.
Čestitam!
Hvala, Lauren.
I hvala časopisu Look.
Holivudski incident koji opet slavi Marilyn Monroe.
Hvala. Hvala lijepa.
A sada, mlada dama koja je postala prava senzacija u filmskoj industriji.
Nagrađivana je debitantica godine.
I vjerujte, divna djevojka. Dugo je poznajem, znam. Marilyn Monroe!
Pozdravite je. Dođi, Marilyn!
MUŠKARCI VIŠE VOLE PLAVUŠE
S Marilyn Monroe i Jane Russell.
Halo, Jane Russell?
Da?
KASETA #96
GLUMICA
Bila je vrlo bistra i htjela je učiti.
Sve ju je zanimalo.
Sve čime može kontrolirati svoju karijeru.
Svake večeri nakon posla odlazila je na satove glume.
Ja sam kući išla potpuno iscrpljena.
Ona je išla na satove.
Htjela je biti dobra.
A kada…
Kad se kamera upalila, kao da se upalilo svjetlo.
Da.
Sve je oživjelo.
Kao da sam bila izvan svijeta,
i odjednom se sve otvorilo.
Svijet mi se otvorio, postao je prijateljski.
Pitala sam se što se dogodilo.
Ako sam zvijezda, zvijezda sam zbog obožavatelja.
Ali želim biti izvrsna.
Želim biti najbolja što u tome trenutku mogu biti.
Otkad se kamera upali pa dok se ne ugasi.
U tome trenutku želim biti savršena.
Reći ću vam nešto.
Jako sam zahvalna,
zato što se sjećam…
Kad je sve bilo drukčije.
Vidio sam je nekoliko puta.
S velikim razmakom.
Vjerojatno je drukčije izgledala.
Tada je već bila savršeno dotjerana i postala je
seks-simbol ove zemlje.
I tu se nije radilo samo o seksu.
I žene su je jednako voljele.
Ona je nekako dubinski utjecala na ljude.
Bile smo bliske na snimanju filma.
Smatrale smo se prijateljicama.
Ali Marilyn je mijenjala prijatelje.
Otišla bi i bila s nekim drugim.
Onda je neko vrijeme bila s njima.
Nije se vraćala i posjećivala
ljude s kojima se zbližila.
Nekako je bila tako ranjiva.
Imao si dojam
da ju je lako uništiti.
Kad se pozabaviš tzv. misterijima,
teško je.
Je li se ubila? Je li to bila nesreća?
Ili nešto gore?
Kao da prstom kucaš po cementu.
A onda sam naišao
na obitelj
posljednjega psihijatra.
I svašta sam doznao.
Dr. Ralph Greenson.
Holivudski psihijatar
koji je potkraj života liječio Marilyn i sprijateljili su se.
Prije nego što je umrla, 1962.
Ralph je umro.
Za njim je ostala udovica Hildi.
I kći Joan.
I sin Danny.
Ti su mi razgovori veoma pomogli, svašta sam doznao.
-Molim? -Pozdrav.
Znam da je vaš otac od 1960. radio s Marilyn.
PSIHIJATAR, SIN DR. GREENSONA
Dvije godine, do njezine smrti.
Mrzio sam Hollywood.
Obitelj je poznavala ljude iz Hollywooda.
Na zabavama su upoznavali filmske zvijezde.
Sve im je to bilo strašno.
Ja sam ih smatrao narcisima koji glumataju.
Mrzio sam ih.
Nisam bio sretan kad sam čuo da Marilyn dolazi k tati.
Nije mogla u ordinaciju, bila je preslavna.
Primao ju je kod kuće. Nije mi se to svidjelo.
Ona je seks-simbol cijeloga svijeta.
Oličenje ženskog roda.
KASETA #56
ŽENA I KĆI DR. GREENSONA
Marilyn je bila posebna. Drukčija od drugih.
Ja sam znala otići po nju svojim Hillman Minxom.
Znate.
Marilyn bez šminke, s rupcem preko kose…
Čovjek bi pomislio da ne bi privukla pozornost.
A odjednom mi je petero ljudi pralo prozore.
Imala je to nešto.
I meni se to dogodilo.
Znali su da je to ona.
Ne!
Isijavala je fizičku prisnost.
Nisam to ni kod koga vidjela.
Gotovo životinjska kvaliteta
dojma i pokreta.
Ljepota, nekako pjesnička ljepota.
Hildi mi je na uvid dala mnogo zapisa i pisama dr. Greensona.
Pravo blago.
Mislio je da je Marilyn sklona paranoičnim reakcijama.
Ali nije shizofrenična.
Paranoične reakcije više su mazohističke.
Mislio je da je tendencija
proživljavanja odbacivanja siročeta
nekako ključna.
Bila je napušteno dijete.
Djetinjstvo puno nevolja
odrasla Marilyn nikad nije zaboravila.
Bila je u deset privremenih domova.
Dvije godine bila je u sirotištu.
Opet u privremenom domu.
Četiri godine bila je kod skrbnika
kad su majku odvezli u umobolnicu.
Ne kažem da sam siroče.
Morali su me dati.
Nisam bila navikla na sreću.
Nikada nisam na to računala.
Greenson je u Marilyn vidio ženu lišenu djetinjstva.
I mislio je da treba obitelj.
Nikada tijekom svoga staža
ocu se nijedan pacijent nije ubio.
Druge nije liječio tako neortodoksno kao nju.
Mislio je da ne može u bolnicu zbog toga što je.
Budući da to nije bilo moguće, mislio je da je najbolje
liječiti je tako vrlo neobično, tako neortodoksno.
Počela se družiti s nama.
I tako smo se onda više sprijateljili.
Prije večere su pili koktele.
I to je bilo vrijeme za razgovor prije večere.
Imala je radoznao um.
Iskren um, koji je htio otkriti sve istine o sebi.
U nekome sam trenutku ja počeo razgovarati s njom.
I u okviru toga polako sam je upoznao.
Jer znam da sam promijenio mišljenje.
Ja sam u obitelji bio novi ljevičar.
Razgovarali bismo
i uskoro bi Marilyn bila na mojoj strani.
-Aha. -Sprijateljili smo se.
Počela mi se sviđati. Shvatio sam da nije onakva
kakvom se na prvi pogled doima.
Marilyn mi je rekla da ima novoga muškarca.
Što je o njemu rekla?
Samo to da je on
zbilja sjajan, divan.
Zgodan.
Mislim, sjećam se…
-Ženski razgovori. -Tako je.
Rekla je da je to jako važna osoba i da mi ne može reći tko je to.
Zvala ga je ministar.
Ministar.
Tako su u Ministarstvu pravosuđa zvali
ministra unutarnjih poslova Roberta Kennedyja.
Sjećam se da mi je bilo čudno
što sjedim s Marilyn Monroe.
Razgovaramo o muškarcima. Ja se nalazim s nekim jadnikom.
A znala sam da ona govori o nekom iz vlade.
-To mi je bilo tako čudno. -Već ste znali…
Nisam znala je li to Bobby ili predsjednik.
Ali bilo je uzbudljivo.
Ne sjećam se tko mi se tada sviđao.
Ali sigurno nitko tko bi njemu bio i do koljena.
Godine 1961. Potkraj njezina života.
Da.
Glasina o Johnu F. Kennedyju i Marilyn Monroe ima mnogo.
Ali ne i o Robertu Kennedyju.
To me počelo više zanimati.
Nije bila kakvom se doimala.
Obitelj.
Odbacivanje siročeta.
Ministar.
Jako važna osoba.
Pitanja.
Misteriji.
Robert F. Kennedy možda bi se uklopio u kraj Marilynina života.
Na kraju krajeva,
ipak je od sredine dvadesetih bila u vezama sa slavnim muškarcima.
Joe DiMaggio!
Lopticu je poslao daleko!
Kakav udarac! Lijevo u srednje polje.
Bio je divan sportaš.
DiMaggio udara.
Upoznala sam ga kad se povukao.
1954.
Imala sam malo prijatelja.
Jednostavno…
Volim ljude.
Ali malo koga volim kao prijatelja.
Mislim da joj se DiMaggio svidio.
Bili smo zajedno godinu i pol ili dvije i onda se vjenčali.
Ljubav koja oduševljava svijet.
Brak Marilyn Monroe i Joea DiMaggia.
Djevojka iz filma Kako se udati za milijunaša
sada pokazuje kako se udati za bejzbolskog junaka.
I par je otišao na sretni medeni mjesec.
Razumio je ponešto o meni.
A ja o njemu.
Na tome smo temeljili brak.
Ponešto, kažem.
Jeste li uživali u Japanu?
Sve je u redu, uživali smo.
Ali moram se požaliti što Marilyn nisam baš viđao.
Putuje u Koreju.
Obilazi vojnike.
Možda ćemo se poslije toga družiti.
Ne bih rekla da su imali puno toga zajedničkog.
Mislim da je bila ganuta njegovim iskrenim osjećajima.
Ali ubrzo joj je dosadio.
Bio je previše posesivan.
Snimamo film Sedam godina vjernosti.
-Novi film? -Da.
Veoma mu se veselim.
Čujem i da počinjete dobro kuhati.
Joe kaže da pripremate odličan odrezak.
Pa, učim.
Ne ide brzo, ali…
Dobro.
Joe DiMaggio nije mogao podnijeti brak s nacionalnom ljepoticom.
Snimali smo Sedam godina vjernosti s Marilyn Monroe.
REDATELJ FILMA SEDAM GODINA VJERNOSTI
Sjećate se slavnoga kadra?
Kad joj vjetar digne haljinu?
Osjećaš li kako puše iz podzemne?
Nije li ugodno?
Evo opet!
Pa, pripremali smo se to snimati.
Okupilo se pet ili deset tisuća ljudi.
Htjeli su joj zaviriti pod haljinu.
I…
Ljudi su dobacivali sa strane.
Prilazili su po autograme.
U nekoliko filmova uređivali ste Marilyn frizuru.
U filmu Sedam godina vjernosti.
KASETA #49
FRIZERKA
Bili ste ondje kad se dogodilo sve ono s dizanjem haljine.
Da, Joe se uzrujao.
Doista?
Doista.
Joe DiMaggio je to gledao i nije mu se baš svidjelo.
Što se njegova žena tako pokazuje.
Imali su apartman u krasnom starom hotelu.
I on…
Malo ju je istukao.
Marilyn je rekla da je vikala i zvala nas.
Ali nismo je čuli kroz debele zidove.
Izašla je natučena i s modricama na očima?
Na ramenima.
Ali našminkali su je i radila je.
Brak nije bio sretan. Završio je…
Za devet mjeseci.
Nažalost.
Ne znam što još reći.
LISTOPAD 1954.
Kao njezin odvjetnik mogu reći samo
da se radi o sukobu karijera.
Je li se Joe napokon odselio?
-Dobro, Jerry. -Žao mi je, moram ići.
Tata mi je rekao
da bi katkad pala u depresiju.
I da o sebi nije imala dobro mišljenje.
Aha.
Mislila je da ništa neće dobro završiti.
Ništa neće ići po planu.
Dobro.
Veselite li se povratku u Hollywood? Jeste li sretni?
Da, veoma se veselim povratku.
-To je moj grad. -Da.
Jeste li sada sretni?
Izgovorila je veoma mnogo depresivnih misli.
Nitko me ne voli.
Ništa što radim ne valja.
Nikoga nemam.
Siroče sam.
Marilyn, u New Yorku znamo
samo to da ste vi i DiMaggio prijatelji na daljinu.
Na koliku daljinu?
Pa, nismo se vidjeli.
Čujete li se? Pišete li si, razgovarate li?
-Ne bih o tome. -U redu.
Kad su me odveli u sirotište,
plakala sam i vikala da nisam siroče.
Za svaku ženu koju bih vidjela govorila sam da je mama.
Za muškarce sam govorila da su tata.
Nemam baš što reći.
Osim da mi je bila draga.
I razgovarale smo.
Aha.
KASETA #52A
GLUMICA
Zajedno smo išle na Strasbergove zabave.
Jeste li je viđali u doba propadanja? Tijekom posljednje godine?
Pa, bila je malo…
Zabrinjavale su je
uspomene iz djetinjstva.
O zlostavljanju i slično.
Tada je o tome govorila?
Govorila je o tome.
Smatrala je da je izbjegla…
Znala je za ljude koji su zbog toga postali psihotični.
A ona je bar to preživjela, mislila je.
Marilyn je rekla: „To se dogodilo. Znala sam da nije u redu.
Ali, iskreno, najviše sam bila znatiželjna.
Nitko mi ništa nije govorio o seksu.
I, iskreno, to mi se nikad nije činilo previše važnim.
Bili smo veoma bliski prijatelji.
Do kraja.
MIKROKASETA #98
BLISKI PRIJATELJ I KONFEKCIONAR
Veoma je htjela upoznati oca.
Sjećam se igre koju smo igrali na jednoj zabavi.
Svi su trebali reći što najviše na svijetu žele.
Da.
Ona je rekla da želi staviti crnu periku. Skupiti oca u baru.
Voditi ljubav s njim.
I onda ga pitati kako je to imati kćer
s kojom si vodio ljubav.
Da.
Svi želimo neoštećeni izaći iz djetinjstva.
Ali ako ti nitko poslije ne potvrđuje
da si vrijedan ljubavi, da imaš nešto u sebi, da si dobar čovjek,
u tebi će ostati praznina.
Muškarci,
važni muškarci,
ponovno,
moćni i važni,
uvijek iznova,
za mene igraju glavnu ulogu u misteriju oko njezine smrti, ako on postoji.
Prije pitanja o detaljima samo me zanima
jeste li je vidjeli netom poslije DiMaggia.
Bili smo prijatelji prije braka.
Da.
Mnogo godina prije.
KASETA #97B
GRAĐEVINSKI PODUZETNIK I DUGOGODIŠNJI PRIJATELJ
Moj je otac bio vlasnik polovine Republic Studiosa.
Odrastao sam uz njih.
Mislim da je Arthur Miller imao najveći utjecaj.
Da.
Situacija s Arthurom Millerom.
1956.
Arthur Miller bio je najslavniji američki dramski pisac.
Poznat po dramama kao što su Svi moji sinovi i Smrt trgovačkog putnika.
Kako dugo poznajete gđicu Monroe?
Davno sam je upoznao, ali godinama je nisam viđao.
Ali mislim da sam našao ženu kojom se želim oženiti.
-Mislite na Marilyn Monroe? -Tako je.
Kad planirate djecu?
Još se nisam udala, dušo.
Prilično osobno pitanje.
Što vas je kod g. Millera privuklo?
-Vidjeli ste ga? -Da.
Da!
G. 1955. Marilyn je imala 29 godina.
On je imao 40 godina.
Ljubav se rasplamsala.
Mislim da su je intrigirali ljudi koje je smatrala pametnima.
Bila je bistra, uvijek je htjela unaprjeđivati svoj um.
Je li tako?
To bi bio moj dojam.
Marilyn je počela žudjeti za umjetničkim ugledom i nezavisnosti.
Htjela bih biti dobra glumica, to bih htjela postići.
Prava glumica. Umjetnica s integritetom.
Preselila se na istok,
učila glumu u Actors Studiju i osnovala produkcijsku kuću.
Marilyn Monroe Productions.
Imala je veoma čvrste ciljeve.
Mnogo je znala o glumi.
Vidjeli ste je u studiju?
Dolazila bi k meni, sjela kraj mene.
Utvrdila bi što želi u sceni.
Čini se da se veoma trudila.
Bilo joj je veoma stalo.
Mislim da su jedino ljubav i posao važni životni događaji.
Arthur Miller mislio je da je inteligentna.
Da ima inteligenciju koju nitko nije razvijao.
Na tome ju je polju zavodio.
Kao Svengali, želite reći?
Tako je.
Bilo je to najslavnije vjenčanje slavnih te godine i privuklo je pozornost.
To je bio nov početak.
Možete li nam reći kakvo će to vjenčanje biti?
Mirno, nadam se.
Vjenčali su mirno i tiho.
Dao joj je prsten na kojem piše: „Sadašnjost je vječnost.”
Marilyn je na poleđini jedne fotografije napisala:
„Nada, nada, nada.”
KAZALIŠTE ROYAL HAYMARKET
Otišli su u London snimati film za Marilyn Monroe Productions,
film Princ i plesačica.
Poslije jedne zabave našla je bilješke
koje je Arthur Miller negdje ostavio.
Učitelju glume rekla je
kako je napisao da je razočaran njome.
„Mislio je da sam anđeo ali sada misli da je pogriješio.
Oženio se ženom jednako manjkavom kao što je bila prošla.”
Također je zapisao da je kurva.
Marilyn je poslije to često spominjala.
Što to znači?
Mislila je da je želi voljeti.
Ali kako se može zaštititi od nježnosti ili okrutnosti ljubavi?
Studio.
Molio bih Miltona Greenea.
Ja sam.
Tony Summers ovdje.
KASETA #87A
FOTOGRAF I PARTNER U MARILYN MONROE PRODUCTIONS
Radila je s vama.
Bili ste bliski prijatelji i suradnici.
Bliski prijatelji i suradnici. Voljeli smo se.
Je li vaš dojam bio da je u braku bila
dobra i vjerna žena?
Bila je, doista jest. Htjela je dijete.
Dok je snimala Princa i plesačicu,
rekla je da poslije ide kući i želi dijete.
Super, rekoh. Živi obiteljskim životom, odlično.
Da.
Je li vam spominjala da želi djecu?
Da je trebala birati između slave i djece,
izabrala bi djecu.
Sasvim sigurno.
Bilo je fotografija,
s Millerovim ocem, mislim.
Rekla mi je:
„Tada sam bila najsretnija.”
Pitao sam zašto.
Pokazala je fotografiju i rekla da je bila trudna.
Da, nosila je Millerovo dijete za snimanja filma Neki to vole vruće.
1958.
1983.
Ako je pogledate
u filmu koji smo zajedno snimali, Neki to vole vruće…
Jedan od najdražih.
Bila je tako divna.
KASETA #01
FRIZER
Koliki dio karijere ste je poznavali?
Cijelu karijeru.
Od početka?
-Da. -Ajme.
Bila je nekako veoma naivna, mekana, veoma nježna.
Da.
Takva je znala biti, vidite.
Takva je bila, ne znala biti. Bila je blaga i umilna.
I ja…
Pa, često nije bila sretna. Sjećam se…
Želite li možda reći za probleme s trudnoćom? I izgubila je dijete.
Rekao bih da se kriza koja se navodno dogodila
dogodila zbog pobačaja.
Griješim li?
U nečijem životu sve je povezano. Osobito u njezinome, znate.
Žalosno je to.
Uvijek je bila pomalo smušena.
Ali kad bi sve to istrpio,
tih 30, 40, čak 50 ponavljanja scena,
nešto bi dobio.
Nešto apsolutno jedinstveno i neponovljivo.
Nisam imao problema s njom. Ona je imala problema sa sobom.
Znam vam reći razlog.
Ali ništa ne smijem reći. A sve sam znao.
Žao mi je, simpatični ste. Ali nerado o tome govorim, doista.
Znate…
Umrla je prije 20 godina.
-Da. -G. Summers.
Znam.
-Ne mogu govoriti o tome. -Ne.
Samo želim biti
običan čovjek.
Biti negdje.
Čuvati određene tajne za sebe.
Čovjek ima potrebu biti sam, znate?
1960.
Naglo ste postali svjesni propadanja kad ste počeli snimati Neprilagođene.
Da, otpočetka sam to znao.
Vidio sam nešto u njoj.
Nije više bila ona svježa mlada djevojka koju sam upoznao.
Uskoro smo shvatili da je problematična.
Uvijek je kasnila na snimanje.
Katkad je ne bi bilo cijelo prijepodne.
Katkad je bila dobro.
Povremeno je praktički bila pomućena uma.
Zbog tableta, naravno.
Zbog narkotika.
U Hollywoodu mnogi zlorabe lijekove.
Tako je i Marilyn.
Godinama je pila amfetamine za dizanje i barbiturate za spuštanje.
Tablete za spavanje bile su najopasnije.
Jeste li to objašnjavali raspadom braka s Millerom?
Je li zato bila očajna?
Otkrio sam to tijekom snimanja filma.
Sjećam se da sam Milleru rekao…
Ako ona nastavi takvim tempom,
za dvije-tri godine bit će u nekoj ustanovi ili će biti mrtva.
I da treba ustrijeliti svakoga tko joj dopušta da pije tablete.
Time gotovo da sam njega optužio.
Bila je to optužba protiv Millera.
Kada ste je posljednji put vidjeli živu?
Na kraju snimanja Neprilagođenih.
Sreća…
Doživi li je čovjek ikada?
Godina 1961.
Ovo kao da je uobičajena scena, novinari proganjaju zvijezdu.
No Marilyn je četiri dana provela u psihijatrijskoj ustanovi Payne Whitney.
Zbog zloupotrebe tableta za spavanje.
No novinari su doznali.
Marilyn!
Izašla je kroz gomilu novinara.
Uključila se.
Izgledala je sabrano.
Marilyn!
Kažu da je rekla kako se osjeća odlično.
Odlično se osjećam, hvala.
A zapravo je to bila žena u velikim emotivnim problemima.
Tek nekoliko mjeseci poslije bila je mrtva.
Zašto?
KENNEDY ZA MENE
Razvela se od Millera u siječnju 1961.
Na dan predsjednikove inauguracije.
I opet je bila razvedena i veoma usamljena.
20. SIJEČNJA 1961.
Onda su se u njezin život vratili Kennedyji.
Poslije propasti braka s Millerom?
Da.
Jeste li tada to znali?
Jesam.
Ali to s Jackom počelo je početkom i sredinom pedesetih.
Počelo je još u pedesetima?
Da!
Naravno.
Kad ste počeli doznavati
ponešto o Marilyn i Kennedyjima?
Dolazio je tijekom cijelih pedesetih.
Imao je mnogo prijatelja ovdje.
Često je dolazio.
-Išao je u Malibu Inn. -Da.
Pio je u Malibu Cottageu.
Baš gadna rupetina.
I zajedno su ondje odsjeli i šetali obalom?
Da. Zato što Jack nije bio poznat ovdje.
Bio je senator, ovdje potpuno nepoznat.
Ja, John Fitzgerald Kennedy, svečano prisežem…
Nitko nije očekivao da će Jack biti predsjednik.
Predano ću obavljati dužnosti predsjednika Sjedinjenih Država.
I najbolje što znate…
On je bio mulac, bogatašev sin koji je postao senator.
Štitit ću i braniti Ustav Sjedinjenih država.
-Tako vam Bog pomogao. -Tako mi Bog pomogao.
Kad je počelo to s Bobbyjem?
Poslije Jacka.
Imali ste dojam da je, u fazama, bila u vezi s obojicom?
Da.
U redu.
Da.
Ali 1961.
sastajali su se u kući Petea Lawforda.
U Malibuu.
Vila Petera Lawforda i njegove žene Pat,
jedne od brojnih sestara J. F. K.-a.
Peter Lawford bio je u Rat Packu Franka Sinatre.
G. 1961. Marilyn je ondje prespavala.
S prijateljima Lawfordima.
Ali ondje su održavali i slavne zabave.
I više puta dolazila su oba brata Kennedy.
Što se sve događalo ondje!
Ništa previše simpatično.
Naravno, nijedan Kennedy nije bio previše simpatičan.
KASETA #80
GLUMICA, SUPRUGA DEANA MARTINA
Je li Marilyn bila ondje kad ste vi s nekim bili ondje?
To je bilo zbilja nevjerojatno.
Jasno da je Peter obojici Kennedyja nalazio žene.
Slobodno su to radili pred svima.
Supruge su možda bile u drugoj prostoriji.
Često i jesu bile.
Dok su oni bili s drugom?
Da. Meni su pipali grudi.
Predsjednik je mogao sve.
Bobby je pipao grudi?
Jest.
Ne baš koliko i Jack.
Bili su sirovine, ljigavci. Otac im je bio takav.
Da.
Obojica su mu bila slična.
Tata im je bio uzor?
Poznato je da je stari Joe Kennedy sinovima govorio
neka što češće ševe što više žena.
Sinovima je to rekao.
Njegov je otac bio još veći razvratnik.
Joe, da.
KASETA #70
HOLIVUDSKI AGENT
Ovdje je imao ured, dolazio je.
To je poslije postao RKO.
Prije je bilo koji prevarant mogao ući u filmsku industriju
i masno zarađivati.
I ševio je u uredu.
Morao sam čekati pred vratima, zaboga. Dok je ševio.
Govorim o Joeu.
Da.
Dakle, još je godinama poslije bio moćan u Hollywoodu?
Zapamtite to.
Mislite li da je tada bila s Bobbyjem
ili s Jackom?
S obojicom.
Mislite da bi braća dijelila ženu?
Mislim.
Jednoga dana u blagovaonici
govorila je o odlascima Lawfordima.
Htjela je materijal za razgovor s njim.
Robert Kennedy?
Da. Razgovarali smo o politici.
Zapisala je sve.
I spremila u torbicu. I otišla.
Sjedila je kraj Bobbyja.
Imala je neke bilješke.
Mislila je da nije dorasla temama.
U jednome trenutku
ustao je i nazvao oca.
Rekao mu je da sjedi kraj Marilyn
i pitao ga želi li je pozdraviti.
Tko?
Bobby.
Mislim da ju je zvao na ples. Plesali su.
S Bobbyjem je bila dugo nakon predsjedništva, zar ne?
Da, mnogo je puta to rekla.
Kažem, nije lagala. Sve je otvoreno govorila.
Kako je tada opisala situaciju s Kennedyjima?
Samo ljubav.
Samo divljenje.
Da.
U kakvoj god da su točno vezi braća Kennedy bila s Marilyn,
izazivali su vraga.
Imali su mnogo neprijatelja.
Koji su htjeli otkriti njihovo prljavo rublje.
Večeras nas zanima priča privatnog istražitelja
koji za časopis Confidential istražuje život holivudskih zvijezda.
On je bivši policajac, sad jedan od najbolje plaćenih privatnih istražitelja.
Fred Otash.
Dakle, prihvaćate sve plaćene slučajeve, zar ne?
-Je li to točno? -Jest.
Bilo koji slučaj?
Neću raditi za nekog iz Komunističke stranke, za komunista.
Tu povlačim granicu.
Kako opravdavate takvo narušavanje intime?
Ovako to vidim. Ne narušavaš intimu ako možeš nekoga vidjeti i čuti.
Posao privatnog istražitelja nije ugodan, to je sigurno.
Ali radim svoj posao i pokušavam utvrditi jesu li neke pretpostavke istinite.
-Želite doznati istinu? -Tako je.
-Fred Otash? -Da.
Tony Summers.
KASETA #33
PRIVATNI ISTRAŽITELJ
Radio sam za mafiju i protiv nje. Za policiju i protiv nje.
Za Bijelu kuću i protiv nje.
I radio sam za Hoffu.
Jimmy Hoffa.
On je bio vođa Sindikata transportnih radnika.
Kamionaša i drugih prijevoznika.
Poznatog po korumpiranosti i moći. Povezanog s mafijom.
Mafija mora odobriti predsjednika sindikata.
Hoffa je bio mafijaš.
Robert Kennedy namjerio se na Hoffu.
SASLUŠANJA ODBORA MCCLELLAN O PRIJESTUPIMA RADNIČKOG VODSTVA
-G. Hoffa, odakle vam novac? -Što?
-Čuli ste. -Imate li dokaz o 20 000 dolara?
-Nemam. -Jeste li primili taj novac?
Ne bih rekao.
Znači li vam to išta?
Ništa osim da ponovno pokušavate osramotiti Hoffu. To je sve.
Hoffa se svetio Bobbyju Kennedyju, a on Hoffi.
Jeste li rekli: „Taj kurvin sin, slomit ću ga?”
Tako sam se valjda samo izrazio ne razmišljajući. O čemu vi?
Hoffa je htio onesposobiti Kennedyja.
Htjeli su uništiti Bobbyja.
Mrzili su ga jer je bio ministar pravosuđa.
Hoffa je želio
da pogrdno opišem Jacka i Bobbyja Kennedyja
i njihov odnos s Marilyn Monroe.
Dogovorili smo upotrebu elektroničkih uređaja.
Najlogičnija je lokacija bila Lawfordova kuća u Malibuu.
Kennedyji su se ondje zabavljali.
Ozvučili smo i Marilynin dom.
U Brentwoodu.
Kuća u Helenasu bila je prva nekretnina
koju je ikad imala.
Moj je otac poticao ideju
da sama može pustiti korijenje i imati dom.
Njoj to nije bilo palo na pamet.
Veselila se tomu da sama bude obitelj.
Tata je htio da stane na svoje noge.
Postoji to u ljudima, da na neko vrijeme požele samoću.
Onda šutim i više se bavim sobom.
Usred toga moj je tata otputovao.
-Da. -U Europu.
Kad je otišao, bila je u dobrom stanju.
Mislim da je počela snimati film.
Tako je.
Zapravo, što smo joj manje bili važni, to joj je bolje bilo.
To je značilo da ima svoj život.
-Dobro, kamera. -Jedanaest.
Trebam dvije sekunde. A traje…
Imao si dva dana. Oprosti, George, možemo mi to.
Dobro je.
Dobro, kamere!
REDATELJ GEORGE CUKOR
Još jedanput. Ali bilo je dobro, ha?
George Cukor veoma ju je cijenio.
Postajala je sve veća zvijezda.
KASETE #37 I 45
NJEGOVATELJ REDATELJA GEORGEA CUKORA
Morao bih provjeriti što je točno rekao, zapisao sam kao citat.
Zanima me.
Evo. „Marilyn će biti najpopularnija glumica svoga naraštaja, možda stoljeća.”
502. Brzina.
G. Cukor u ovome je filmu bio
predivan prema meni.
Pokušaji nalaženja sreće jednako su teški kao pokušaji dobre glume.
Za oboje se moraš potruditi.
„Najbolje je filmove snimila potkraj karijere.
Imala je velik neiskorišten potencijal.
No, snimala je film. Tata je na odlasku rekao:
„Pokušajte biti uz nju.”
Htio se pobrinuti da ne upadne u probleme.
Uvijek je postojala velika opasnost da bi se mogla…
Uplesti u nešto ili biti s nekim.
Da.
Prisluškivali smo sobe i telefone.
S ukupno četiri prisluškivača.
Bili su ispod sagova,
u lusterima i stropnim rubnicima.
Telefon smo mogli prisluškivati na osam kilometara.
Danoffa sam poslao onamo.
Johna Danoffa.
John Danoff 1961. je prisluškivao Marilyn Monroe i J. F. K.-a.
Da.
Test, test, Danoff.
Razgovor koji su čuli
bio je manje ili više jasan.
PRIVATNI ISTRAŽITELJ FREDA OTASHA
Čula se glazba, razgovor.
Onda sam počeo prepoznavati glasove.
Bostonski naglasak, Marilyn Monroe.
Predsjednik ju je nazvao Marilyn.
Ona je njega zvala „predsi.”
Snimili su telefonske razgovore.
Jack, Bobby, Monroe, drugi ljudi.
Dogovore o sastancima.
S Jackom Kennedyjem, Bobbyjem Kennedyjem i Monroe.
Ima mnogo snimaka Marilyn i Jacka u kući na obali.
Dok vode ljubav.
Otišli su u sobu gdje je bio prisluškivač.
Snimilo se gugutanje, razodijevanje.
Seks u krevetu.
I netko je ozvučio Marilyninu kuću.
Za Hoffu.
Bobby Kennedy puno je puta bio ondje.
Bilo je više snimki Roberta Kennedyja i Monroe
nego Jacka Kennedyja i Monroe.
Uspio sam doći do osobne tajnice
Roberta Kennedyja u Ministarstvu pravosuđa.
To je bilo '62. Nedugo prije njezine smrti. Valjda toga ljeta.
KASETA #18B
OSOBNA TAJNICA ROBERTA KENNEDYJA
Kad bi nazvala,
a ja sam se javljala na osobne pozive za ministra,
razgovarala bi sa mnom.
Kao da želi uspostaviti vezu.
Aha.
Bob bi joj vratio poziv, razgovarali bi.
Da, evo ga.
FBI-ev spis o Marilyn.
Bavi se sigurnosnim pitanjima,
obavještajnim pitanjima.
Piše da je subjekt Marilyn Monroe, SM-C,
po pitanju sigurnosti komunistkinja.
FBI je dugo nadzirao Marilyn.
Osobito dok je bila udana za Millera.
On je navodno bio komunist, neko vrijeme bio je u stranci.
Bilo je to usred hladnog rata.
Cijelim je planetom bjesnio epski sukob.
Taj je sukob prozvan hladni rat.
Dugačko, opasno nadmetanje Sjedinjenih Država
i komunističkog Sovjetskog Saveza.
Komunistički blok želi dominirati cijelim svijetom.
Nedavno se protegnuo i na turbulentnu Kubu.
Uznemiruje li vas to? Trebalo bi.
Nuklearni je rat bio stalna prijetnja.
Blizu mete bombardiranja ste.
Golemih nuklearnih interkontinentalnih kapaciteta.
Komunisti žele vladati svijetom.
Nikad u povijesti nismo sudjelovali u takvom nadmetanju.
Dokument iz ožujka 1962.
Na putovanju u Meksiko
Marilyn se družila s prijateljima,
poznatim američkim komunistima i ljevičarima.
Izbačeni su iz Amerike.
Jednomu je rekla, Fredu Vanderbiltu Fieldu,
za svoj razgovor o politici s Bobbyjem Kennedyjem.
Družila se s ekspatriotima komunistima.
I FBI-evi su je agenti nadzirali.
U očima obavještajnih agencija
Kennedyjeva slavna igračka,
nepouzdana žena koja je svaki dan išla na terapiju
i sa svima čavrljala na telefon,
nikako nije bila intimno društvo
za predsjednika i ministra pravosuđa.
Sjećam se kad je pjevala predsjedniku.
Mjesec ili dva prije smrti, naravno.
Tako se veselila tomu.
Zato što je on predsjednik SAD-a.
To joj je bilo jedno od većih uzbuđenja u životu.
Predsjednik završava dan u New Yorku u Madison Square Gardenu,
slavi skorašnji rođendan.
G. Kennedy ima najbolje mjesto.
Završni dio upravo počinje.
Predsjedniče.
Za vaš rođendan, divna dama Marilyn Monroe.
Sretan vam rođendan
Sretan rođendan, predsjedniče
Sretan vam rođendan
Tako smo zahvalni!
Sretan rođendan, ljudi!
Već to što je pjevala.
Izabrana je.
Ona je izabrana.
Dva je dokumenta nevjerojatno zanimljivo čitati.
Trinaestoga srpnja 1962.
neimenovani doušnik rekao je da je čuo kako je Marilyn nekoliko dana prije
ručala s predsjednikom Kennedyjem u Lawfordovoj kući na obali.
Ona kaže da su razgovarali o moralnosti testiranja atomske bombe.
Marilyn je opisana kao izrazita ljevičarka.
Pogotovo su se uzrujali kad se Marilyn družila s Robertom Kennedyjem
u Lawfordovoj kući u Hollywoodu.
Bio je u Kaliforniji, vidio se s njom,
zatim otišao u Nevadu
gledati testiranje nuklearnog oružja.
Nemojte zaboraviti
da je baš tada
Fidel Castro na Kubi
tražio hitnu vojnu pomoć od Sovjetskog Saveza.
Hruščov je na Kubu poslao balističke projektile.
Samo desetke kilometara od Floride.
Nuklearno je pitanje tada dominiralo.
A oni su bezbrižno brbljali.
Baš su bili budale.
Bila je u vezi s ljudima koje su smatrali komunistima.
I bili su u vezi s ljudima Fidela Castra.
Politička je opasnost bila ekstremna.
Vrlo je moguće da su se Kennedyji prepali.
Jer je ona mogla u javnosti reći da su u to kritično doba razgovarali o bombama.
I htjeli su je spriječiti.
Nisu se više mogli nositi s njom.
Našli smo se u Laguni.
Mjesec dana prije njezine smrti.
Išli ste na večeru ili što?
Došla je za vikend.
I rekla nam je
što se uistinu događalo s Kennedyjima.
Mogu govoriti o škakljivim stvarima i svačemu drugom.
Ali bila je povrijeđena.
Jako je bila povrijeđena kad su joj izravno rekli
neka se više ne javlja i ne stupa u vezu.
Ne javlja Robertu?
-Ni Robertu ni Johnu. -Aha.
Obojica su rekla da je to kraj?
Ne, naredili su joj.
Ali obojica su rekla da je to kraj?
Ne, nije joj se Jack javio. Bob se javio.
Aha.
I to ju je ubilo.
Ne zanima me što drugi misle.
Bio je to početak posljednjega dana, možemo reći.
Kako se činila?
Prije smrti?
Da.
Pila je alkohol i tablete za spavanje zajedno.
Čujem razne stvari. Doista je tonula.
Mislim da je svakako tonula.
I nikada mi zapravo nije bilo jasno
je li shvaćala da može dobiti pomoć
i da je ljudima stalo do nje.
I je li se jednostavno…
Prepuštala.
Želim živjeti ovdje i sada.
Slava je prevrtljiva.
Ima svoju vrijednost.
Ali ima i nedostatke.
Ja to dobro znam.
Slavo, imala sam te.
Zbogom!
Jedna od najslavnijih holivudskih zvijezda umrla je u 36. godini.
5. KOLOVOZA 1962.
Kućna pomoćnica Eunice Murray
glumicu je našla mrtvu u krevetu.
U ruci je držala telefonsku slušalicu.
Kraj kreveta je bila bočica tableta za spavanje.
Nije nađena poruka.
Kao uzrok smrti utvrdili su predoziranje tabletama.
Mislimo da se vjerojatno ubila.
Službeni zaključak nikad nam neće pružiti spoznaje
o njezinu životu i smrti.
Smrt Marilyn Monroe nevjerojatno je odjeknula.
Pisali su stranice i stranice.
NESREĆA ILI NAMJERA?
Pitanja.
Kopanje.
Više od dvije godine.
Hollywood.
Los Angeles.
Ozvučivanje, prisluškivanje.
Je li ubijena?
John F. Kennedy.
Robert Kennedy.
Jimmy Hoffa.
Glasine.
Spisi iz Bijele kuće, iz FBI-a.
Iskrenost.
Prikupljanje činjenica.
I…
Marilynina smrt.
Koncentriraj se.
Verzija događaja u javnosti,
prihvaćena 1962.,
temelji se na riječima gđe Murray,
Marilynine kućne pomoćnice, i dr. Greensona.
U subotu 4. kolovoza, posljednjega dana života,
oko osam navečer, prema gđi Murray,
Marilyn je otišla u sobu i zatvorila vrata.
Onda, možda nešto poslije tri ujutro,
probudila se i vidjela da još gori svjetlo.
Vrata su bila zaključana, kaže gđa Murray.
Zabrinula se i nazvala psihijatra Greensona.
Ustao je i dovezao se do Marilynine kuće, 2,5 km dalje.
Zatim je, kaže, uspio pogledati kroz prozor.
Vidio ju je kako leži na krevetu licem dolje.
Razbio je prozor i ušao u sobu i zatim gđi Murray rekao:
„Izgubili smo je.”
Prema policijskom izvještaju, policiju su zvali u 4.25 ujutro.
U četiri i dvadeset i pet.
Službena verzija događaja čvrsto se držala toga vremena.
Ali na tome sam polju doznao svašta.
Najviše sam doznao od udovice Arthura Jacobsa,
Marilynina voditelja odnosa s javnošću.
Natalie Jacobs rekla mi je da su te večeri
ona i suprug bili u Hollywood Bowlu
na koncertu Henryja Mancinija.
Neću zaboraviti tu večer.
Bili smo u Hollywood Bowlu.
Netko nam je prišao, ne znam tko.
I samo se sjećam da više nismo bili u Hollywood Bowlu, ako me razumijete.
Da. Što mislite, kad ste to čuli i morali otići?
Oko pola jedanaest.
Vi ste otišli kući, on do Marilyn?
-Tako je. -U redu.
Njezina su muža našli u publici i odveli ga do telefona.
Jer nešto nije bilo u redu kod Marilyn.
Kako onda objasniti tvrdnju
da je kućna pomoćnica navodno dr. Greensona zvala,
a on je navodno tamo došao u pola četiri ujutro
i našao Marilyn mrtvu na krevetu, a u kući je bila samo kućna pomoćnica?
To nije točno. Moj je muž bio ondje.
Da, i tada je već satima bio ondje.
Tako je.
Sjećate se službene…
Moj je muž sve zataškao.
Ne znam zašto. Znate da ga više nema.
Nije vam rekao?
To je bio njegov posao, novinare držati podalje.
Sve je prikrio.
U redu.
Važno je što ona tvrdi da je to bilo prije ponoći.
Našao sam potvrdu za njezin iskaz.
Potvrdila ga je Jacobsova zaposlenica Juliette Roswell.
Imam bilješku koju sam zapisao rukom,
u kojoj kaže što je Jacobs rekao:
„Otišao sam do Monroe u jedanaest tu večer.”
Kućna pomoćnica gđa Murray nije mogla Marilyn naći mrtvu
u tri ujutro,
ako su Arthura Jacobsa s koncerta zvali već u 23 sata.
Što se u kući događalo između 23 h i tri ujutro?
Ključno pitanje, očito. I doznali smo odgovore.
Bivši službenik hitne medicinske službe javio se državnom tužiocu.
I rekao da je bio u kolima hitne koja su te večeri otišla do Marilynine kuće.
-Što je bilo? -Kako to mislite?
Ušli ste u kuću?
SLUŽBENIK HITNE SLUŽBE
-Jesam. -Vidjeli ste tijelo?
Da, bila je na krevetu.
Je li bila na leđima ili trbuhu?
Na boku.
-Bila je na boku. -Da.
Jedino je on takvo što izjavio.
Otišao sam u sjedište hitne službe Schaefer.
I razgovarao s Waltom Schaeferom.
Oprostite na smetnji. Razgovarao sam s Kenom Hunterom.
Da?
KASETA #126A
HITNA SLUŽBA SCHAEFER
Rekao je da su te večeri na teren izašla jedna vaša kola.
Da.
Kamo su išli?
U hitnu službu Santa Monice.
To me začudilo
zato što svi službeni izvještaji tvrde da je umrla kod kuće.
Nije.
Vi mislite da je bila živa, ali u lošem stanju.
Tako je.
Sigurni ste? Kladili biste se?
Da.
Pokupili su je i odvezli u bolnicu.
-U lošem stanju. -Da.
I to je kraj priče što se vas tiče?
Tako je.
I našao sam čak sedmero članova hitne službe Schaefer
koji su potvrdili da su je te večeri vozili.
To je vrlo važan preokret.
Onda to znaju vozači i…
-I ostali sudionici. -Sudionici.
Ne znam tko je sve sudjelovao.
KASETA HH
PISAC I NOVINAR
Možete li mi ukratko reći
što vam je Greenson rekao i kada vam je to rekao?
I Greenson i ja bili smo na ručku.
Sjedio sam kraj njega.
-Da. -I…
Nakon njezine smrti. Možda '64. Dakle, ne mnogo poslije smrti.
Pitanje je je li umrla u vozilu hitne ili je dospjela u bolnicu.
Koliko se sjećam, Greenson vam je rekao da ju je odvezla hitna
i da je dospjela u bolnicu. Zar ne?
U St. John's.
St. John's. Ponovite mi, molim vas.
Umrla je u vozilu hitne.
Odvezli su je natrag u kuću. To mi je rekao.
Umrla je putem i vratili su je u kuću.
Da.
Greenson nije rekao da je bio u vozilu?
Bio je, rekao mi je da je bio u vozilu.
Ali vama to nije rekao?
SIN DR. RALPHA GREENSONA
Ne bih baš vama govorio što mi je rekao.
Na primjer, o tome vikendu kad se to dogodilo.
Umrla je.
O tome nismo razgovarali.
-O tako važnim ljudima. -Da.
A i ne bi mene opterećivao
znanjem koje bih morala skrivati.
Tko je bio u kući?
I što su radili? Zašto su bili ondje?
Halo?
Bill Woodfield?
Da, Tony.
'Večer.
KASETA #18A
FOTOGRAF I NOVINAR
Ne želim opet o tome s Marilyn.
Poštujem novinarski posao koji ste odradili u dva-tri dana,
a kojim se nitko drugi nikad nije ozbiljno pozabavio.
Slušajte, doista ne znam što bih još trebao učiniti.
Volio bih…
-Tony. -Da?
Već me dugo to ne zanima.
Odradio sam svoje, uzeo novac i maknuo se!
Volio bih da se nekako uključite.
Doznajte gdje je Bobby Kennedy bio taj vikend.
Da.
Bilo je to 24. siječnja 1984.,
u Beverly Hiltonu u Los Angelesu, s Harryjem Hallom.
Želite li me nešto pitati?
Da, za početak.
KASETA #77
POLICIJSKI DOUŠNIK
Jučer ste rekli da nešto znate o događajima.
Jeste li išta doznali o Bobbyjevu kretanju taj vikend?
Da, čuo sam,
iz pouzdanog izvora, da je te subote kad se to dogodilo
Bobby došao u grad.
Bio je u gradu i navodno otišao.
Čuo sam to od saveznog agenta.
Iz koje agencije?
Iz FBI-a.
Jeste li znali da je Bobby u gradu?
Bio je u Peterovoj kući na obali.
Da.
Da, to sam…
Da, moram reći da se toga sjećam.
-Bio je. -U redu.
-Bio je u Peterovoj kući na obali. -Aha.
Netko mi je rekao da svakako trebam razgovarati s Reedom Wilsonom.
Ali on neće htjeti razgovarati.
Wilson je u vladi i poslovnim krugovima bio poznat
kao jedan od najboljih i najdiskretnijih stručnjaka za nadzor u SAD-u.
Radio je za Freda Otasha.
Prošli sam tjedan bio kod njega, kod Freda Otasha.
Čim sam sjeo za njegov stol,
pitao me jesam li se čuo s Reedom Wilsonom.
Valjda vas ne prisluškuju.
I ja se nadam.
-Dobro pitanje. -Da.
KASETA #28
STRUČNJAK ZA NADZOR
Je li Freddy surađivao? Ne morate mi reći ako ne želite.
Fred će mi reći ako pitam.
Rekao je da Reed nikad ne laže, koliko on zna.
Pa, razgovarate s mnogo ljudi.
Očito kanite to rasvijetliti.
Bilo je teško doći do njega.
Morali smo se nalaziti na raznim lokacijama.
On se ne bi pojavio, ali znao sam da me nadziru.
Na kraju mi se ipak otvorio.
Dakle, ja nisam jedan od luđaka koji pišu knjige o tome da je ubijena.
Glupost je to da je ubijena.
Pojasnite mi malo.
Pokušat ću vam ponešto razjasniti.
Prvo, što vam je Freddy rekao?
Rekao je…
Ima snimaka iz dana njezine smrti.
Aha.
Bobby Kennedy tu ju je večer zvao iz Lawfordove kuće.
Rekla mu je neka je pusti na miru i ne gnjavi je više.
Oštro su se posvađali. Rekla je da se osjeća iskorišteno, kao komad mesa.
Rekao je da je zbog svađe Monroe prije smrti bila u groznom stanju.
To je istina.
To što ste rekli.
Divljala je.
Zvala je brata. Zvala je Johna i Bijelu kuću i žalila se na situaciju.
Zbog brata.
Da. Ja se sjećam da je jako željela Boba.
-Da. -Isprva.
Onda ju je on odbacio, nešto, nekako se to promijenilo.
Ne znam pojedinosti.
Ali nekako je došla do toga da misli da je samo iskorištavaju.
I to je bila situacija u vrijeme smrti.
Bila je jako uzrujana i shrvana.
Ne znam je li bila shrvana. Mislim da nije.
Mislim da se nije radilo o tome.
Nego o tome da se osjećala iskorišteno,
lagali su joj, samo su je…
Došlo je do toga da ih više nije htjela ni vidjeti.
Pitala je zašto je došao.
Rekla je neka dođe k njoj ako je želi vidjeti.
Da neće ona otići k njemu.
Što se tiče poziva u Bijelu kuću, koliko ja znam,
zvala je da kaže neka brata drže podalje od nje i da ih sve mrzi. I slično.
Osjećaji su joj se promijenili.
Aha.
Kao komad mesa, iskorištavana.
Opet važni muškarci.
Nije bila shrvana.
Iskorištavana.
Uvijek iznova.
Sve ih mrzi.
Puno hvala na pozivu. Kojiput razmišljam o vama.
KASETA #93B
MARILYNINA KUĆNA POMOĆNICA
Kennedyji su bili veoma važan dio Marilynina života.
Nije mi to govorila, ali svjedočila sam tomu.
Bio je s njom taj dan?
Bio je.
To popodne?
Da.
I tako su se sukobili
da su se morali umiješati čuvari Roberta Kennedyja.
Mislite li da je FBI istraživao njezinu smrt?
Nisu je istraživali, nego zataškavali.
Zato što je njihov šef sudjelovao u tome.
Ministar pravosuđa, mogao je sve dobiti od FBI-a.
Znali su da ne žele u vezi s tim spominjati ime Bobbyja Kennedyja.
Predsjednikova brata.
Učinili su sve da to zataškaju.
No nisu uspjeli.
Jednom novinaru koji se bavio njezinom smrću posrećilo se.
Počeli smo slagati cijelu sliku.
Vijesti koje su objavljivali o tome nisu nam baš imale smisla.
Počeli smo istraživati.
Utvrdio sam da su upotrijebili helikopter
i posjetio sam pilota.
Pitao sam smijem li vidjeti evidenciju, ima li je.
Rekao je da ima, dao mi je i počeo sam je listati.
I vidio sam zapisano
da je Kennedyja vozio na avion za San Francisco.
U koje doba, otprilike?
Dva-tri ujutro.
Niste samo vidjeli zapisano, nego ste ga i pitali i potvrdio je.
-Da. -Da.
Potvrdio je taj let tu večer.
Zvali ste Herald Tribune i oni su rekli da nije…
Zvali smo i ljude Bobbyja Kennedyja.
Htjeli ste potvrdu da je bio u gradu.
Tako je. I da je bio u kući na obali i da je odletio.
To je bio jedan razlog za kašnjenje.
Odgovorili su nam da bi Kennedyju bilo drago da o tome ne pišemo.
Odlučili smo ne pisati o tome.
Što vam je Freddy o tome rekao?
Ispričao mi je noćnu priču.
Ali to bi znali samo ljudi koji su bili na sastanku.
Da.
Rano u zoru nakon što su Marilyn našli mrtvu,
Lawford je, ironije li, angažirao Wilsona i Otasha
da iz njezine kuće uklone informacije koje bi kompromitirale Kennedyje.
Lawford se pojavio potpuno konfuzan
i u šoku, govorio je da je Marilyn mrtva,
da je Bobby Kennedy bio ondje,
da su se gadno posvadili,
da su njega krišom izveli iz grada.
I da bi želio da ja nekoga pošaljem u kuću
po sve informacije koje bi upućivale na vezu
između Marilyn Monroe i Kennedyja.
Bio je uvjeren da postoje dnevnici, možda i poruka.
Preživjela je samo jedna fotografija Marilyn i braće Kennedy.
Fotografija sa zabave
poslije priredbe pune zvijezda za J. F. K.-a u Madison Square Gardenu.
Druge su fotografije zaplijenili,
nedugo nakon Marilynine smrti,
ljudi koji su tvrdili da su FBI.
Također je i tajne snimke Marilyn i braće Kennedy
možda zaplijenila policija.
Trebao bih Jima Doylea.
Samo čas.
Doyle.
MIKROKASETA #106
VIŠI AGENT FBI-A
Od kolega ste doznali za uklanjanje snimki?
Da.
To se zbilo?
Da, zbilo se.
Bio sam ondje kad je umrla.
Ondje su bili ljudi kojih obično ne bi bilo.
-Iz FBI-a? -Da.
Znate li kada su točno došli onamo?
Odmah. Dok još nije ni bilo jasno što se dogodilo.
To je sigurno naredio netko na višem položaju od Hoovera.
Tko je moćniji od njega?
Ministar ili predsjednik.
Da.
Samo oni.
Da.
Ima više priča o uroti.
Neki ljudi, s jako slabim dokazima,
uglavnom izmišljenim, rekao bih,
tvrde da se točno vrijeme smrti prikriva
zato što je Marilyn ubijena.
Iako sam napredovao
u istraživanju i svašta doznao
o njezinoj smrti i okolnostima u kojima je umrla,
svašta što prije nije bilo poznato,
nisam otkrio ništa
što bi me uvjerilo da je namjerno ubijena.
Umrla je samoubojstvom
ili slučajno prevelikom dozom tableta.
Ali našao sam dokaze o tome da su okolnosti njezine smrti
namjerno zataškane.
Ako me pitate zašto su te okolnosti zataškane,
rekao bih da dokazi upućuju na to
da su zataškane zbog njezine
veze s braćom Kennedy.
Divljala je.
Bila je…
Ona…
Godine 1982.,
nakon što je Tužilaštvo opet istražilo slučaj,
prvobitan je zaključak ostao nepromijenjen.
Tužilaštvo Los Angelesa zaključuje
da se ubila, ili namjerno ili slučajno.
Slučaj Marilyn Monroe je zaključen.
Rijetko se govori o istinama.
Obično samo o neistinama.
Teško je znati gdje početi ako ne počneš od istine.
Šurjak braće Kennedy, glumac Peter Lawford,
osoba ključna za prikrivanje istine,
pristao je razgovarati sa mnom.
Sjena čovjeka koji je nekoć bio.
Izgubljen.
Pitao sam operatera
zašto telefon ne radi.
Rekao je da je slušalica dignuta.
Sve je u redu. Zaboravi. Popijmo nešto.
Bila je mrtva.
Morao sam živjeti s tim.
Trebao sam sjesti u auto i doći.
Trebao sam znati.
Kad sam bila dijete,
i sjedila u prvom redu…
u kinu u subotu popodne,
mislila sam kako bi bilo divno biti glumica.
Što bih sve vidjela.
I…
Htjela sam…
Htjela sam znati.
Voljela bih biti dobra glumica.
Prijevod titlova: Vida Živković